section_heading: Balkansko bojište
paragraph_text: Odmah nakon početka rata, 6. armija sudjeluje u Prvoj invaziji na Srbiju (12. kolovoza – 24. kolovoza 1914.) koja je započela 12. kolovoza 1914. godine. Wurmov XVI. korpus i Appelov XV. korpus prešli su Drinu u njenom gornjem toku, ali su ubrzo morali prekinuti napredovanje, te se povući natrag na početne položaje. Razlog tome je poraz 5. armije u Cerskoj bitci zbog kojeg je 6. armiji ostao izložen lijevi bok. Osim toga, Potiorek je smatrao da će u Bosni i Hercegovini izbiti pobuna, pa je inzistirao da nekoliko divizija ostane na granici.